Äriplaani oluline osa on finantsplaan ja selle üks osa on  kassavoogude aruanne. Kassavoogude aruande põhjal saab hinnata kas teil on tegutsemise jooksul pidevalt kassas või pangakontol piisavalt raha, et esitatud arveid kinni maksta. Alustades tegevust korralikku finantsplaani tegemata võite te leida end olukorras, kus äri juba läheb, kuid teil on olulisel hetkel raha otsas. Siis raha otsima hakates kulub teil hulk aega, enne kui te selle raha leiate ja see võib olla teie ettevõtte jaoks juba liiga hilja.